वोटिंग से पहले एनडीए के सांसदों की संख्या 313 थी । लेकिन 18 सांसदों वाली शिवसेना के वोटिंग में हिस्सा नहीं लेने से का संख्याबल घटकर 295 रह गया था। उधर, कांग्रेस की अगुआई वाले यूपीए के पास 63 सांसद थे और अन्य मोदी विरोधी दलों के सांसदों की संख्या 74 थी। इस लिहाज से अविश्‍वास प्रस्‍ताव के पक्ष में सांसदों की संख्या 137 होती है । लेकिन वोटिंग के बाद केंद्र सरकार के पक्ष में 325 वोट पड़े हैं जबकि विपक्ष के हिस्से केवल 126 वोट ही आए। इससे यह स्पष्ट होता है कि विपक्ष एक बार फिर से गोलबंद होने में असफल हुई। 2019 के आम चुनाव से पहले विपक्ष के लिए इसे एक बड़े झटके के दौर पर देखा जा सकता है।